“फानफेवालि दाउ” (1968), उदां बोथोर( 1968), दाउखौऔ(1968), आरो बैसागु(1968) दोंब्रैबो खन्थाइया सनाखि बिजाबाव ओंखारदोंमोन। बै समाव बेखौ रमान हांखोआवसो सेबखांदोंमोन। “फानफेवालि दाउ” खन्थाइया दोंसे tragedy बिदै मोननाय जायो।मानोना फानफेवालि दाउखौ खन्थायाव बर’ बिमानि हालोदजों रुजुनानै फोरमायदों। बेयो दोंसे मिटजों सोमोन्दो गोनां खन्थाइ।Mythological reference थानायखाय बि खन्थाइया गोजौ थाखो मोनदांथिया बेरखांदों। खन्थाइगिरिया फानफेवालि दाउवा मानो अख्रां सा-सा बिरबायनानै गाबदों- बेनि जाहोनखौ बिजिरथिदों।खन्थाइगिरिया थोंजोंयैनो मिथि मोनै खोथा बुंदों। मानो रिंदाउ रिन्सि गाबदों आरो मा दिखार दं बेखौ मिथिनो हास्थायदों। अदेबानि बिलो- दैमा- दैसानि दैया बिनि गारामाखौ गिसि खालामनो हायैनि सोर्गोनि अखाखौ लिंहरो। माने अखा हायोब्ला बुहुमा थाजिम जायो- बइबो जिब-जिबिया गावजों लोगोसे गोजोननाय मोनो होननानै साननदों।